**Ministru kabineta rīkojuma projekta „ Par civilā eksperta dalību Eiropas Savienības Padomdevēja misijā civilā drošības sektora reformām Ukrainā”**

**sākotnējās ietekmes novērtējuma ziņoju­­­­­­ms (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.  Eiropas Ārējās darbības dienesta (turpmāk – EĀDD) 2016.gada 1.augusta vēstule par civilā eksperta Gata Donika kandidatūras apstiprināšanu darbam Eiropas Savienības (turpmāk – ES) Padomdevēja misijā civilā drošības sektora reformām Ukrainā uz 1 gadu.  Ministru kabineta 2015.gada 25.augusta sēdē zināšanai pieņemtais informatīvais ziņojums “Par priekšlikumiem valsts budžeta izdevumiem 2016.gadam un ietvaram 2016.-2018.gadam”, kas paredz, ka Ārlietu ministrija civilo ekspertu darbības nodrošināšanai 2016.gadā var iesniegt pieprasījumu no līdzekļiem neparedzētiem gadījumiem.  Ministru kabineta 2016.gada 3.maija protokollēmums (Prot.Nr. 21, 3.§), kas paredz līdz 5 civilo ekspertu nosūtīšanu darbam ES Padomdevēja misijā civilā drošības sektora reformām Ukrainā (*EUAM Ukraine*) un nosaka, ka pēc informācijas saņemšanas no EĀDD par konkrētu ekspertu apstiprināšanu ekspertu nosūtošā ministrija iesniedz Ministru kabinetā rīkojuma projektu par nepieciešamā finansējuma piešķiršanu no valsts budžeta programmas "Līdzekļi neparedzētiem gadījumiem". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai sniegtu atbalstu Ukrainai civilā drošības sektora reformu jomā, 2014.gada 22.jūlijā ES Ārlietu padome nolēma izveidot ES Padomdevēja misiju civilā drošības sektora reformām Ukrainā (turpmāk – civilā misija). Civilā misija tika uzsākta 2014.gada 1.decem­­­­­­­­­­­brī. 2015.gada 3.decembrī ar ES Ārlietu padomes lēmumu misijas mandāts tika pagarināts līdz 2017.gada 30.novembrim.  Civilā misija sniedz stratēģiskos padomus Ukrainas varas iestādēm gan centrālā, gan reģionālā līmenī civilā drošības sektora reformu stratēģiju izstrādāšanā un ar to saistīto reformu īstenošanā. Misija sniedz padomus Ukrainas drošības dienestu reorganizācijai un restrukturizācijai, lai palīdzētu atgūt kontroli pār šiem dienestiem, īpaši koncentrējoties uz Iekšlietu ministrijas struktūrvienībām, kā arī atbalsta Ukrainas civilo drošības iestāžu modernizāciju un visaptverošas pretkorupcijas stratēģijas izveidošanu.  EĀDD 2016.gada 1.augusta informēja Latviju par civilā eksperta G.Donika kandidatūras apstiprināšanu darbam ES Padomdevēja misijā civilā drošības sektora reformām Ukrainā uz 1 gadu vecākā padomnieka prokuratūras jautājumos amatā. G.Doniks atbilst MK noteikumu Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 5.punktā noteiktajām prasībām un ir piekritis dalībai misijā.  ES Padomdevēja misijā civilā drošības sektora reformām Ukrainā kopumā plānoti 140 starptautiskie eksperti. Šobrīd misijā strādā 106 eksperti no 22 ES dalībvalstīm. Latvija misijā ir nosūtījusi 2 civilos ekspertus. 2016.gada 1.augustā EĀDD informēja par vēl 2 civilo ekspertu atlasi darbam misijā.  Ārlietu ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 14., 16. un 17.punktam segs šādus faktiskos izdevumus saistībā ar civilā eksperta nosūtīšanu starptautiskajā misijā, nepārsniedzot rīkojumā norādītās summas:  1) obligātās vakcinācijas un medicīniskā aptieciņa (2016. gadā – 100 *euro*);  2) dzīvojamās telpas īres un komunālo pakalpojumu izmaksas – 15 793,88 *euro* gadā jeb 1316,16 *euro* mēnesī (2016. gadā – 5 045,27*euro* par četriem mēnešiem un 2017. gadā – 10 748,61 *euro*);  3) ceļa izdevumi – 1 000 *euro* (pārcelšanās uz dienesta vietu 2016. gadā – 250 *euro* un atvaļinājuma brauciens un pārcelšanās no dienesta vietas 2017. gadā – 750 *euro*);  4) izdevumi par bagāžas transportēšanu – 200 *euro* (pārceļoties uz dienesta vietu 2016. gadā – 100 *euro* un pārceļoties no dienesta vietas 2017. gadā – 100 *euro*);  5) ceļojuma apdrošināšana, pārceļoties uz dienesta vietu un atgriežoties no tās – 10 *euro* (1 diena 2016.gadā – 5 *euro* un 1 diena 2017.gadā – 5 *euro*; dzīvības un veselības apdrošināšanu pārējā misijas laikā segs ES Padomdevēja misija Ukrainā).  Ņemot vērā Eiropas Ārējās darbības dienesta noteiktās prasības, ka nosūtošajai valstij ir pienākums maksāt atalgojumu ekspertam, rīkojuma projekts nosaka, ka civilajam ekspertam dalības laikā starptautiskajā misijā saglabā noteikto atalgojumu – 2016.gadā 9 394 *euro* un 2017.gadā 19 798 *euro*. Ģenerālprokuratūra veiks valsts sociālās apdrošināšanas iemaksas – 2016.gadā 2 216 *euro* un 2017.gadā 4 671 *euro* apmērā. Civilajam ekspertam misijas laikā tiks turpināts darba stāžs un izdiena­­­­­ prokuratūrās.  Starptautiskās palīdzības likuma 13.panta 4.daļa paredz, ka civilā eksperta darba devējs pēc viņa atgriešanās no starptautiskās misijas nodrošina civilā eksperta tiesības atgriezties iepriekšējā vai līdzvērtīgā amatā. |
| 3. | Projekta izstrādē iesaistītās institūcijas | Ārlietu ministrija, Ģenerālprokuratūra |
| 4. | Cita informācija | Latvijai jānosūta apliecinājums EĀDD par Gata Donika nosūtīšanu civilajā misijā līdz 2016.gada 31.augustam. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Gati Doniku. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (euro) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 17 111 | 36 073 | 0 | 0 |
| 2.1. valsts pamatbudžets | 0 | 17 111 | 36 073 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | * 17 111 | -36 073 | 0 | 0 |
| 3.1. valsts pamatbudžets | 0 | * 17 111 | -36 073 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 17 111 | 36 073 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  |  |  | | --- | --- | --- | --- | | **EKK** | Izdevumu aprēķins | Izdevumi 2016.gadā | Izdevumi 2017.gadā  (līdz 05.09.2017.) | | *euro* | *euro* | | **1000** | **Atlīdzība** | **11 610** | **24 469** | | 1100 | Atalgojums | 9 394 | 19 798 | |  | Atalgojums mēnesim 2 431,30 *euro* | 9 394 | 19 798 | | 1200 | valsts sociālās apdrošināšanas obligātās iemaksas, pabalsti un kompensācijas | 2 216 | 4 671 | |  | valsts sociālās apdrošināšanas obligātās iemaksas (23.59%): | 2 216 | 4 671 | | **2000** | **Preces un pakalpojumi** | **5 501** | **11 604** | | 2200 | Pakalpojumi | 5 501 | 11 604 | |  | Ceļojuma apdrošināšana, pārceļoties uz dienesta vietu un atgriežoties no tās – 10 *euro* (1 diena 2016.gadā un 1 diena 2017.gadā) | 5 | 5 | |  | Obligātās vakcinācijas un medicīnas aptieciņa | 100 | - | |  | Dzīvokļa (dzīvojamās telpas) īres, komunālo pakalpojumu izdevumi, mākleru izdevumi : | 5 046 | 10 749 | | 15 793.88 *euro* (operacionālajam līmenim gadā) | |  | Ceļa izdevumi: | 250 | 750 | | Ceļa izdevumi braucienam turp-atpakaļ maksā 500 euro. 2016.gadā pārcelšanās, 2017.gadā atvaļinājuma brauciens un brauciens atpakaļ. | |  | Izdevumi par bagāžu: | 100 | 100 | | 100 *euro* | |  | **KOPĀ:** | **17 111** | **36 073** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2016.gadā 17 111 *euro*  apmērā sedz no valsts budžeta programmas 02.00.00 „Līdzekļi neparedzētiem gadījumiem”.  Nepieciešams palielināt Ārlietu ministrijas budžeta bāzes izdevumus apakšprogrammā „Diplomātiskās misijas ārvalstīs” 11 604 *euro* apmērā civilā eksperta darbības nodrošināšanai no 2017.gada 1.janvāra”.  Nepieciešams palielināt Ģenerālprokuratūras budžeta bāzes izdevumus programmā „Prokuratūras iestāžu uzturēšana” 24 469 *euro* apmērā civilā eksperta darbības nodrošināšanai no 2017.gada 1.janvāra”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav |

Anotācijas IV, V, VI sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

23.08.2016 11:09

1291

Inga Jansone

Ārlietu ministrijas Starptautisko operāciju un

krīžu noregulējuma nodaļas

padomniece

67016377, [inga.jansone@mfa.gov.lv](mailto:inga.jansone@mfa.gov.lv)